‘તમને સલાહ આપવાની મારી હેસિયત નથી એ સમજું છું એ છતાં બોલ્યા વગર નથી રહેવાતું...’ વિભાકર નિખાલસતાથી કહ્યું. ‘ઓછી અક્કલવાળા માણસો એમની સંકુચિત બુદ્ધિથી વિચારે તો આપણે માફ કરી દેવાના. એમની દયા ખાઈને મગજમાંથી આ ચેપ્ટર ભૂંસી નાખવાનું... પ્લીઝ, ફરગેટ ઈટ. આવું વર્તન કરીને જાણે પોતે જાણે ખૂબ ચાલાક છે એવું માનીને રાજી થતા હોય તો એમનો રાજીયો અકબંધ રાખવાનો. પપ્પા પર પ્રભાવ પાડવાનો પ્લાન બનાવવામાં દીકરી-જમાઈને જલસો થતો હોય તો લેટ ધેમ એન્જોય... નાના માણસોની આવી નાનકડી ખુશીમાં આપણે આડે નહીં આવવાનું, જતું કરવાનું...’